kardosdrur/scandi-wiki huggingface dataset:
Næsehornsfugle

Næsehornsfugle () er en familie af fugle med omkring 59 arter.

Klassifikation 
 Familie Næsehornsfugle Bucerotidae
 Slægt Aceros
 Rynkenæb – Aceros corrugatus
 Rødnæbbet rynkenæb – Aceros leucocephalus
 Rødhalset rynkenæb – Aceros nipalensis
 Panayrynkenæb – Aceros waldeni
 Slægt Anorrhinus
 Lys hornnæb – Anorrhinus austeni
 Brun hornnæb – Anorrhinus tickelli
 Bronzehornnæb – Anorrhinus galeritus
 Slægt Anthracoceros
 Sort næsehornsfugl – Anthracoceros malayanus
 Palawannæsehornsfugl – Anthracoceros marchei
 Sulunæsehornsfugl – Anthracoceros montani
 Rajahnæsehornsfugl – Anthracoceros coronatus
 Broget næsehornsfugl – Anthracoceros albirostris
 Slægt Berenicornis
 Hvidhovedet rynkenæb – Berenicornis comatus
 Slægt Buceros
 Næsehornsfugl – Buceros rhinoceros
 Stor næsehornsfugl – Buceros bicornis
 Rødbrun næsehornsfugl – Buceros hydrocorax
 Hjelmnæsehornsfugl – Buceros vigil
 Slægt Ceratogymna
 Trompeterhornfugl – Ceratogymna bucinator
 Skrigehornfugl – Ceratogymna fistulator
 Sølvkindet hornfugl – Ceratogymna brevis
 Gråkindet hornfugl – Ceratogymna subcylindricus
 Brunkindet hornfugl – Ceratogymna cylindricus
 Hvidlåret hornfugl – Ceratogymna albotibialis
 Hjelmet hornfugl – Ceratogymna atrata
 Gulhjelmet hornfugl – Ceratogymna elata
 Slægt Ocyceros
 Malabargråtoko – Ocyceros griseus
 Sri Lanka-gråtoko – Ocyceros gingalensis
 Indisk gråtoko – Ocyceros birostris
 Slægt Penelopides
 Luzonhornfugl – Penelopides manillae
 Mindorohornfugl – Penelopides mindorensis
 Panayhornfugl – Penelopides panini
 Samarhornfugl – Penelopides samarensis
 Mindanaohornfugl – Penelopides affinis
 Sulawesihornfugl – Penelopides exarhatus
 Slægt Rhyticeros
 Hvidhalet rynkenæb – Rhyticeros cassidix
 Papuarynkenæb – Rhyticeros plicatus
 Narcondamrynkenæb – Rhyticeros narcondami
 Gulpunget rynkenæb – Rhyticeros subruficollis
 Pungrynkenæb – Rhyticeros undulatus
 Sumbarynkenæb – Rhyticeros everetti
 Slægt Tockus
 Sort dværgtoko – Tockus hartlaubi
 Rød dværgtoko – Tockus camurus
 Monteiros toko – Tockus monteiri
 Rødnæbbet toko – Tockus erythrorhynchus
 Gulnæbbet toko – Tockus flavirostris
 Kaffertoko – Tockus leucomelas
 Savannetoko – Tockus jacksoni
 Sortvinget toko – Tockus deckeni
 Krontoko – Tockus alboterminatus
 Brunhalset toko – Tockus bradfieldi
 Broget toko – Tockus fasciatus
 Abessinsk toko – Tockus hemprichii
 Grå toko – Tockus nasutus
 Lysnæbbet toko – Tockus pallidirostris
 Slægt Tropicranus
 Hvidtoppet toko – Tropicranus albocristatus

Kilder
Sublimation

Sublimation og sublimering har flere betydninger:

 Sublimation (faseovergang)
 Sublimation (psykologi)
Gaffelbuk

Gaffelbuk har flere betydninger:

  Gaffelbuk (dyr) – et dyr i ordenen af parrettåede hovdyr.
  Gaffelbuk (jagt) – et jagtudtryk.
  Gaffelbuk (værktøj) – et stykke værktøj som en skovarbejder anvender.
Gaffelbuk (dyr)

Gaffelbukken (Antilocapra americana) er den eneste art i slægten Antilocapra, som tillige er den eneste slægt i familien Antilocapridae. Dyret når en længde på 1-1,5 m med en hale på 7,5-18 cm og en vægt på 36-70 kg. Den lever i det vestlige og centrale Nordamerika. Den lever af planter. Om vinteren lever dyret i flokke på over 1000 individer, der dog splittes op om sommeren.

Parrettåede hovdyr
Nordamerikas fauna
GIER

GIER (Geodætisk Instituts Elektroniske Regnemaskine) blev Danmarks anden regnemaskine – eller andengenerationsdatamat.

Den efterfulgte DASK, men hvor denne blot blev bygget i ét eksemplar, blev der lavet mange GIER-maskiner.

Andengeneration betyder, at maskinens fundamentale komponent er en transistor – mod tidligere et radiorør.

GIER blev bygget af firmaet Regnecentralen fra starten af 1960, og man forsøgte at sælge den til de danske universiteter og forskningsinstitutioner, men uden held i starten. Idet man dér foretrak de store og kendte amerikanske mærker som IBM, CDC, UNIVAC m.fl.

Men maskinen blev utrolig populær og medvirkede ved adskillige folketingsvalg som stemmeoptæller og analysator.

Programmeringssproget var GIER Algol og en hulstrimmel var et populært inddatamedie.

Den første maskine blev leveret til Geodætisk Institut og blev opstillet i Telefonhuset på Borups Allé. Firmaet Haldor Topsøe fik maskine nr.2 og Forsøgsanlæg Risø fik nr.3 – prisen var dengang ca. 600.000 kr. pr. stk hvilket ifølge Danmarks Statistik svarer til ca. 5 millioner kr. i 2005-priser.

Eksterne henvisninger/kilder 
 Dansk Datahistorisk Forening om GIER 

Regnecentralen
Datamater
DTU Risø Campus

Risø DTU eller Nationallaboratoriet for bæredygtig energi ligger på halvøen Risø ca. 6 km nord for Roskilde og forsker bl.a. i nye energiformer.

Historie 
Under navnet Atomenergikommisionens Forsøgsanlæg Risø blev det oprettet i 1955 som en offentlig forskningsinstitution, der skulle forske i den fredelige udnyttelse af atomenergi.

Akademiet for de Tekniske Videnskaber forestod udvalgsarbejdet, der gik forud for finanslovsbevillingen, og blandt de ledende kræfter var professor Niels Bohr, professor J.C. Jacobsen, professor Torkild Bjerge samt civilingeniør Haldor Topsøe.

Anlæggelsen blev ledet af Atomenergikommissionen med Niels Bohr som formand samt 23 medlemmer fra højere læreanstalter, industri, el-værker og fagbevægelse. Halvøen Risø i Roskilde Fjord er centrum for den store forskningsinstitution, hvor der blev bygget på livet løs indtil indvielsen den 6. juni 1958. I alt har 3 forskningsreaktorer været i brug: DR1 (1957-2001), DR2 (1958-1975) og DR3 (1960-2000) på hhv. 2 kW, 5MW og 10MW. Siden 2003 demonteres de nukleare anlæg af virksomheden Dansk Dekommissionering.

I 1973 var oliekrisen årsag til en politisk debat om udnyttelse af atomkraft, som førte til lukning af Risøs hovedaktivitet nogle år senere. I stedet blev der satset på forskning i alternativ energi, herunder vindmøller. I 1985 blev a-kraften taget helt ud af den danske energiplan. Herefter skiftede institutionen navn til Forskningscenter Risø.

Som en detalje kan det nævnes, at forskningscenteret pga. kernereaktorerne frem til 30. juni 1999 opretholdt eget brandvæsen – Risø Brandvæsen. Roskilde Brandvæsen har siden stået for slukningspligten på centerets områder.

Den 1. januar 2007 fusionerede Forskningscenter Risø med en række andre videnskabs- og forskningscentre, bl.a. med Danmarks Tekniske Universitet, DTU, som nu er ansvarlig for driften. Fusionen resulterede i et navneskift til det nuværende navn.

Forskningsafdelinger 
Centeret er arbejdsplads for over 600 ansatte, de fleste i forskningsafdelingerne. Selve centeret omfatter 262 hektar land. Administrerende direktør er Henrik Bindslev (2007).

Risø er delt op i følgende forskningsafdelinger: Biosystemer, Brændselsceller og Faststofkemi, Materialeforskning, DTU Fotonik, Institut for Fotonik, Strålingsforskning, Systemanalyse og Vindenergi, med egen vindtunnel.

Igangværende projekter inkluderer bl.a.:
 Udvikling af flere typer brændselsceller
 Produktion og lagring af brint til brændselsceller
 Aeroelastisk design af bl.a. vindmøller
 Forskning i nye lasersystemer
 Radioaktiv strålingsbeskyttelse
 Nanomaterialer til brug i bioteknologi og medicin

Kilder

Eksterne henvisninger 
 DTU Risø Campus

Bygninger, konstruktioner og anlæg i Roskilde Kommune
Sektorforskningsinstitutter
Energiteknik
Etableret i 1955
Uddannelse i Roskilde
Energi i Danmark
Mexicos nationalvåben

Mexicos våben viser en ørn siddende på en kaktus mens den fortærer en slange.

Våbenskjoldet er oprindeligt fremstillet af aztekerne og stammer fra legenden om grundlæggelsen af byen Tenochtitlan. Den fortæller, at aztekerne, på det tidspunkt en nomadisk stamme, vandrede igennem Mexico i søgen efter et guddommeligt tegn, der ville vise det præcise sted, hvor de skulle bygge deres hovedstad. Deres gud Huitzilopochtli havde befalet dem at finde en ørn, der fortærede en slange, siddende på toppen af en kaktus, der voksede på en klippe stående i midten af en sø. Efter to hundrede års vandring fandt de det lovede tegn på en lille ø i den sumpede Texcoco-sø. Her grundlagde de så deres hovedstad, Tenochtitlan.

Rigsvåbener
Heraldik
Nationalvåben
NetBIOS

NetBIOS (Network Basic Input/Output System) er et API computerprogram der gør det muligt for forskellige programmer at kommunikere på et lokalnet. Det blev skabt af IBM, sidenhen adopteret af Microsoft og er blevet de facto standard.

NetBIOS kan transporteres over forskellige netværkstopologier (Ethernet, Token Ring) og protokoller (TCP/IP, NetBEUI og IPX).

Service Identifier
Ethvert NetBIOS navn må max være på 15 tegn. Det efterfølges af et 16. skjult tegn, 
Når en (NetBIOS)server, med server servicen, starter, skal den registrere sig hos Master Browseren. Da den ikke ved hvem der er Master Browser for tiden, kender den ikke dens adresse, og broadcaster derfor sig selv. Dette opfanges af Master Browseren, der gemmer informationen i sin computer-liste, Browse List’en. De navne den gemmer her, er NetBIOS navnene på den annoncerende computers, på max 15 karakterer, plus et 16. skjult tegn, der bruges som en service identifier. Det skjulte tegn er et hex nummer, som computeren bruger til at registrere evt. kørende services. Eksempel: På opstartende NetBIOS servere efterfølges NetBIOS navnet af [20h] service identifier’en. Hver Server re-broadcaster sit [20h] NetBIOS navn hvert 12. minut, for at holde sit opdaterede navn på Browse List’en. Hvis serveren ikke har gjort dette efter tre perioder (36 minutter), fjerner Master Browser’en den fra sin Browse List.

Én computer kan registrere flere NetBIOS navne, da der skal bruges et navn pr. service den hoster. Det er derfor en sandhed med modifikationer, at sige, at ”en computer har et NetBIOS navn”. Man kan se sin computers NetBIOS navne, med tilhørende service-angivelse, med nbtstat –n.

Eksempler på Browser Roller:
<20h>: Server 
<1Bh>: Domain Master Browser (har en kopi af Browse List)
Master Browser (har en kopi af Browse List)
Backup Browser (har en kopi af Browse List)
<1Eh>: Potential Browser (har IKKE en kopi af Browse List). Potential Browser er en maskine, der en dag måske bliver browser, hvis dette skulle blive nødvendigt.
Non Browser (Server servicen er slået fra). Når computeren startes, fejler servicen med error code 2550, og system loggen registrerer event ID 7024. Vær opmærksom på, at klienter der ikke har Computer Browser servicen kørende, stadig kan modtage en browse list fra en Master Browser, og vise denne i Windows Explorer. Men den kan ikke blive Master Browser. Hvis man ikke ønsker at slippe helt af med Browser Servicen, kan man derfor nøjes med at stoppe servicen på klienterne, ikke på serverne.

Datalogi
Barentshavet

Barentshavet''' er et hav, der ligger umiddelbart nord for Norge og Kolahalvøen.
Havet er opkaldt efter den hollandske søfarer Willem Barents.

Havet afgrænses af Norskehavet mod vest, øen Svalbard (Norge) mod nordvest og øerne Franz Josef Land og Novaja Zemlja (Rusland) mod nordøst og øst.

Eksterne henvisninger 

Randhave i Ishavet
Farvande i Rusland
Søkonge

Søkongen (Alle alle) er en alkefugl. Arten er den eneste i slægten Alle.

Det er den mindste alkefugl i Atlanterhavet. Den når en længde på 19–21 cm og en vægt på 150-175 g. Fjerdragten er sort og hvid. Den lever i de nordligste egne, steder som Grønland, Svalbard og Franz Josefs Land. Fuglen overvintrer i Nordsøen og Skagerrak.

Kilder/Eksterne henvisninger 
DOF's beskrivelse af Søkongen.

Alkefugle
Arktis' fugle
Grønlands fugle
Islands fugle
Træblæser

En træblæser er et blæseinstrument traditionelt lavet af træ. Tonerne frembringes af et eller to blade, der sættes svingninger, der forplanter sig til selve instrumentet og frembringer lyden. Bladene er lavet af planter fx bambus.

De gængse træblæsere er blokfløjte, tværfløjte, obo, fagot, klarinet og saxofon, hvortil kommer blandt andet den mindre udbredte sarrusofon. Oboen og fagotten er dobbeltbladede, mens klarinetten og saxofonen er enkeltbladede. 

I et symfoniorkester er træblæserne gerne placerede sammen. Træblæsere spiller også i harmoniorkestre.
Mors

Mors eller Morsø (mere sjældent Morsland) er en ø i Limfjorden mellem Salling og Thy. Arealet er 363,3 km² og indbyggertallet 21.474 (2013).

Mors forbindes mod nordvest med Thy via Vilsundbroen og mod sydøst med Salling via Sallingsundbroen. Der er en færge til Thy ved Nees Sund og der er fortsat en til Toftsund ved Feggesund. Hovedbyen Nykøbing Mors er hovedsæde for Morsø Kommune som foruden Mors omfatter Agerø og nogle småøer. Alle øerne tilhører Region Nordjylland. Mors omfatter to herreder, Morsø Sønder Herred og Morsø Nørre Herred.

En indbygger på Mors hedder en morsingbo. Dialekten hedder morsingbomål, ligger tæt op ad thybomål og sallingmål og hører til den vestjyske dialektgruppe.

Geografi 
Mors er præget af mange landskabstyper. Et særligt træk er lerarten moler, der rummer mange fossiler.

Byer på Mors 
 Bjergby
 Blidstrup
 Centrum
 Elsø
 Erslev
 Ejerslev
 Flade
 Fredsø
 Frøslev
 Hvidbjerg
 Karby
 Ljørslev
 Lødderup
 Nykøbing Mors
 Rakkeby
 Redsted
 Sejerslev
 Sillerslev
 Solbjerg
 Sundby
 Sønder Dråby
 Thorup
 Torp
 Tæbring
 Tødsø
 Vejerslev
 Vester Assels
 Vester Jølby
 Vils
 Ørding
 Øster Assels
 Øster Jølby

Seværdigheder 
 Museum Mors, der er indrettet i Dueholm Kloster
 Højriis Slot
 Jesperhus Resort
 Fossil- og Molermuseet
 Dansk Støberimuseum
 Hanklit
 Sillerslev Havn
 Morsø Friluftscenter
 Morsø Traktormuseum

Indbyggertal 
Indbyggertallet på Mors toppede i 1950'erne, men har siden været faldende.

 1901 – 22.237
 1906 – 23.087
 1911 – 24.270
 1916 – 25.258
 1921 – 26.269
 1925 – 26.539
 1930 – 26.059
 1935 – 26.162
 1940 – 26.261
 1945 – 26.883
 1950 – 27.116
 1955 – 27.263
 1960 – 26.766
 1965 – 25.739
 1970 – 25.029
 1976 – 24.596
 1981 – 24.540
 1986 – 24.087
 1990 – 23.774
 1995 – 23.142
 1998 – 23.028
 1999 – 23.001
 2000 – 22.957
 2001 – 22.778
 2002 – 22.638
 2003 – 22.641
 2004 – 22.604
 2005 – 22.441
 2006 – 22.333
 2007 – 22.196
 2008 – 22.091
 2012 – 21.474

Referencer

Kilder 
 Danmarks Statistik
 Morsø Kommune

Se også 
 Liste over beboede danske øer
Læbeblomst-ordenen

Læbeblomst-ordenen (Lamiales) er en orden inden for planteriget. Ordenens planter indeholder kaffesyreestre og methylerede og iltede flavoner. Bladene er modsatte og planterne er dækket med kirtelhår. Frugten er en kapsel. Ordenen rummer omtrent 12,3 % af al variation inden for de tokimbladede planter.

Læbeblomst-ordenen omfatter følgende familier efter de nyeste, genetiske undersøgelser:

 Akantus-familien (Acanthaceae)
 Trompettræ-familien (Bignoniaceae)
 Byblidaceae
 Tøffelblomst-familien (Calceolariaceae)
 Carlemanniaceae
 Gesneriaceae
 Læbeblomst-familien (Lamiaceae)
 Blærerod-familien (Lentibulariaceae)
 Martyniaceae
 Myoporaceae
 Oliven-familien (Oleaceae)
 Gyvelkvæler-familien (Orobanchaceae)
 Kejsertræ-familien (Paulowniaceae)
 Sesam-familien (Pedaliaceae)
 Phrymaceae
 Vejbred-familien (Plantaginaceae)
 Plocospermataceae
 Schlegeliaceae
 Maskeblomst-familien (Scrophulariaceae)
 Stilbaceae
 Tetrachondraceae
 Jernurt-familien (Verbenaceae)

I det ældre Cronquists system blev følgende familier inkluderet:

 Boraginaceae
 Lamiaceae
 Lennoaceae
 Verbenaceae

Mange af de andre familier i den nye klassificering kommer fra ordenen Scrophulariales.

Eksterne henvisninger

Eksterne links 
 Angiosperms Phylogeny Group
MySQL

MySQL er en flertrådet SQL-databaseserver som understøtter mange samtidige brugere. SQL (Structured Query Language) er det mest populære databasesprog i dag. MySQL er et klient/server-program der består af en server (mysqld) og mange forskellige klientprogrammer.

MySQL er bygget op omkring forskellige databaser på en server, hvor hver enkelt bruger typisk har adgang til en database. I MySQL, der er en relationel database, kan man oprette tabeller.

MySQL er tilgængelig under licensen GNU General Public License (GPL).

Forskellige browser-baserede programmer som phpMyAdmin og MySQL ABs egen Query Browser tilbyder en brugergrænseflade, der gør det nemmere at opdatere MySQL uden kendskab til SQL. MySQL laver deres eget administrations modul til denne database, MySQL Workbench. Det fungerer ligesom de browser-baserede programmer men er installeret på en computer og forbinder til de databaser man ønsker.

Datatyper 
MySQL understøtter følgende datatyper:

Varchar: Bruges til både tal, bogstaver og enkle tegn, en linje.
Char: Bruges udelukkende til bogstaver, en linje.
TinyText: Bruges til små resume'er, linieskift tilladt samt alle former for tegn og bogstaver.
Text: Bruges til mellemlange tekster, linieskift tilladt samt alle former for tegn og bogstaver.
Longtext: Bruges til lange tekster, linieskift tilladt samt alle former for tegn og bogstaver.
Decimal: Bruges udelukkende til decimaltal.
Date: Bruges udelukkende til datoer i formatet dd-mm-år.

INT-familien:
INT: Bruges udelukkende til heltal uden mellemrum, linieskift og lign.
SmallINT: Som INT, men bruges til små tal.
MediumINT: Som INT, men bruges til mellemstore tal.
BigINT: Som INT, men bruges til store tal.

Frie databasesystemer
Database-relaterede programmer til Linux
Mac OS X-software
Windows-software
Apache (flertydig)

Apache har flere betydninger:

 Apache – en stamme af oprindelige amerikanere (indianere).
 Apache (sprog) – det sprog, Apache-stammen taler.
 Apache (webserver) – et HTTP-serverprogram.
 AH-64 Apache – en kamphelikopter.
 Apache (melodi) – et instrumentalnummer skrevet af Jerry Lordan og indspillet af The Shadows i 1960 og Jørgen Ingmann i 1961.
 Apache (bandemedlem) – et medlem af den parisiske underverden i begyndelsen af det 20. århundrede.
 Apachedans – en meget dramatisk fransk dans fra 1920'erne.
 Apache (Blueberry) – tegneseriealbum, som er en del af Blueberry-serien
Apache

Apache er et fælles navn givet til flere kulturelt beslægtede indianerstammer, der består af de oprindelige folk i Nordamerika, som taler Apache-sproget (bortset fra Navajo). Ordet Apache (som betyder kriger) stammer fra Yuman: apa ("mand"), ahwa ("krig; slagsmål; kamp"), og tche, som danner ordkombinationen.

Apache er en gruppe af seks kulturelt forbundne indianerstammer som stammer fra Athabascan-sprogfamilien. Stammerne er: Kiowa-apacher som levede mellem den nordlige grænse af New Mexico og Platte River; Lipan-apacher fra det østlige New Mexico og det vestlige Texas; Jicarilla-apacher fra det sydlige New Mexico; Mescalero-apacher fra det centrale New Mexico; Chiricahua-apacher fra Chiricahua Mountains i det sydvestlige Arizona og Vestlige apacher fra det centrale Arizona. Apacheindianerne eksisterer altså ikke som nation, da de består af mange stammer

De tidlige apache-indbyggere i det sydvestlige USA var nomader, nogle grupper vandrede så langt mod syd som til Mexico. De jagede hovedsageligt bisonokser, men praktiserede også begrænset landbrug. Blandt disse apacher var også de fredelige Pima-apacher og Maricopa-apacher som levede langs Gila River og Salt River.

De første fortegnelser over navnet Apache er fra 1581, fra Espejo-Expeditionen, hvor de kaldte stammerne Apichi. Ifølge Cortez, som skrev om apacherne i 1799, omtalte/betragtede spanierne følgende stammer som Apacher: Tonto-apacher, Chiricahua, Gileno, Mimbreno, Taracone, Mescalero, Llanero, Lipan og Navajo.

I århundreder var apacherne frygtede krigere, der var tilpasset ørkenlivet, og som overfaldt dem som trængte ind på deres områder. De første indtrængere på apache-territoriet var spanierne sidst i 1500-tallet.

Den måske mest berømte leder af en apache-stamme var Geronimo, der var overhoved for Chiricahua-stammen.

Kilde/Ekstern henvisning 

 I bil igennem Arizona
Autobahn

Autobahn kan kan henvise til:

 Vejsystem
 Tyske motorveje

 Andet
 Autobahn Country Club - racerbane i USA
 Autobahn (album) - Kraftwerk's album fra 1974
 "Autobahn" (sang), af Kraftwerk
Vic Seipke

Vic Seipke (født 23. april 1932, død 20. august 2023) var en amerikansk bodybuilder. Højde 178 cm.

Vic Seipke konkurrerede om diverse titler (foruden de nedenfor anførte) fra 1951 til 1977. Hans enestående fysik holdt sig endnu da han var 45. Med sit kønne ansigt og sin store legemsskønhed var han desuden efterspurgt som nøgenmodel af ansete amerikanske fotografer som Douglas of Detroit.

Titler 
 Mr. Michigan, 1951
 Junior Mr. America, 1955
 Mr. America-Masters, 1976

Referencer

Ekstern henvisning 
 Vic Seipke (nøgenstudie; Douglas of Detroit, ca. 1955) 

Bodybuildere fra USA
Spartoi

Spartoierne er oldtidsbyen Thebens oprindelige fem heroer. Ifølge sagnet dræbte den fønikiske helt Kadmos, da han grundlagde Theben, en drage, der bevogtede en kilde. På gudinden Athenes råd såede han dragens tænder i jorden, og af dem opstod der frygtindgydende krigere, der straks gik til angreb. Kadmos kastede sten mod disse krigere, og de gik derefter til angreb på hinanden. Kun fem af dem overlevede, og de blev byen Thebens første heroer, og fra dem nedstammede byens befolkning.

På grund af deres specielle fødsel kaldtes de for Spartoi, der betyder "de såede".

De fem Spartoi 
 Chthonios 
 Echion (spartoi)
 Hypernenor
 Peloros
 Udæos

Græsk mytologi
Echion

Echion er navnet på flere forskellige personer og guddomme i den græske mytologi.

Echion (gigant) — en af giganterne
Echion (spartoi) — en af byen Thebens heroer de såkaldte spartoi
Echion (argonaut) — en af argonauterne i legenden om Jason
Echion (spartoi)

Echion var en af de oprindelige helte som Kadmos frembragte ved at plante en drages tænder i jorden. De kaldtes Spartoi og dyrkedes som byen Thebens heroer.

Echion ægtede Kadmos' datter Agave og fik med hende sønnen Pentheus der blev konge af Theben.

Personer i græsk mytologi
Theben (Grækenland)

Theben var en oldtidsby i det græske landskab Bøotien. Byen er kendt for den blodige sagnkreds, som er grundlag for nogle af Sofokles' og Aischylos' berømteste tragedier.

I dag ligger byen Thiva, hvor oldtidsbyen lå.

Historie 
Theben var den største af byerne i Bøotien, og allerede i mykensk tid fandtes der et thebansk kongedømme.

I klassisk tid var Theben lederen af det Bøotiske forbund. Under Perserkrigene støttede byen perserne og kæmpede bl.a. mod spartanerne ved Platææ. Under den Peloponnesiske Krig støttede Theben Sparta og var tilhænger af en hård kurs mod det besejrede Athen. Det spartanske overherredømme bragte den næste menneskealder thebanerne i opposition til Sparta.

Theben var 371-362 f.Kr. Grækenlands stærkeste bystat under ledelse af statsmanden og hærføreren Epaminondas. Thebanerne besejrede Sparta, som svækkedes varigt, men kunne ikke holde stillingen og blev endeligt sat ud af spillet af makedonerne. År 335 f.Kr. ødelagdes byen fuldstændigt af Alexander den Stores hær, og selv om den genopførtes, ophørte den med at spille en politisk rolle.

Monumenter og bygninger 
Af det antikke Theben er der kun bevaret få bygningsværker: dele af den gamle bymur og paladset fra mykensk tid. Desuden findes et tempel for Apollon fra geometrisk tid.

Græsk mytologi 
Ifølge græsk mytologi var Theben den by, hvor halvguden Herakles blev født (af romerne kaldet Herkules). Ifølge myterne havde gudernes konge, Zeus, forklædt sig som den dødelige kvinde Alkmenes mand, kong Amfitryon, og var gået i seng med hende, hvormed hun blev gravid med Herakles. Senere samme nat kom den rigtige Amfitryon hjem, hjemvendt tidligt fra en krig, og han gik også i seng med hende og gjorde hende gravid med endnu en søn. Dette blev et tilfælde af heteropaternal superføtation, hvor en kvinde føder tvillinger med forskellige fædre.

Eksterne henvisninger

Byer i Grækenland
Grækenlands historie
Bæltestødfisker

Bæltestødfiskeren (Megaceryle alcyon eller Ceryle alcyon) er en skrigefugl. Den når en længde på 29 cm og vejer 150 g. Fuglen lever i Nordamerika, Caribien og det nordlige Sydamerika.

Der er to underarter:
 Megaceryle alcyon alcyon
 Megaceryle alcyon caurina

Kilder 
 Taxonomicon – Megaceryle alcyon

Skrigefugle
Nordamerikas fugle
Gråfisker

Gråfiskeren (Ceryle rudis) er en skrigefugl. Den når en længde på 25 cm og vejer 90 g. Fuglen lever i Afrika syd for Sahara og det sydlige Asien fra Tyrkiet til Kina. Fjerdragten er sort- og hvidbroget.

Afrikas fugle
Fugle fra Kina
Fugle fra Sydasien
Fugle fra Sydøstasien
Fugle fra Vestasien
Skrigefugle